﻿ANUL IV, NR 12 Revistă a ASOCIAȚIEI CULTURALE HANGU MOTO „ Luminează-mă, bunule Iisuse, cu lumina făcliei lăuntrice şi îndepărtează din lăcaşul inimii mele, tot întunericul !” (Toma de Kempis) „O, câtă amărăciune Ţi - au pricinuit greşelile mele, Hristoase, Mântuitorul meu, Dumnezeul meu, atunci când ai fost defăimat, bătut, scuipat, când Ţi-au pus pe cap cunună de spini, când ai fost pironit pe cruce, când ai rămas spânzurat pe cruce în chinuri negrăite, pentru mine, izbăvindu-mă de cele mai amare şi mai grozave chinuri ale iadului ! De acest sacrificiu, de chinurile cărora te-ai dat de bunăvoie, ar trebui să- mi aduc minte mai des, pentru a nu păcătui, pentru a săvârşi sârguincios fapte bune, pentru a Te iubi din toată inima, pentru a îndeplini mântuitoarele Tale porunci Şi, cu toate acestea, uit deseori de această înfricoşătoare jertfă » „Sfinţii, oamenii lui Dumnezeu, sunt minunate, nevestejite, înmiresmate flori Nu te atinge de ele, cu buze întinate de păcate Roagă-te lor cu inimă şi cu buze curate, cu luare-aminte, adunându-ţi gândurile cu evlavie, fără grabă Ei sunt cer necuvântător, au adus pe pământ viaţa cerească, împodobită cu minuni şi cu diverse fapte de desăvârşire, în iubire necuprinsă şi adâncă smerenie, în nerăutate, răbdare, jertfire de sine, iubind pe Dumnezeu mai presus de toate ” „Consideră orice lucru din lume ca pe o umbră trecătoare, nu -i îngădui inimii să se lipească de ceva, nu da importanţă la nimic din cele ce sunt ale lumii, nu-ţi pune nădejdea în ele Alipeşte-te de singura realitate nestricăcioasă, preaînţeleaptă, nevăzută: Dumnezeu ” (Sfântul Ioan de Kronstadt) „Nefericit rămâi oriunde te -ai afla şi ori încotro te -ai întoarce, dacă nu te îndrepţi spre Dumnezeu ” „Când se face ziuă, gândeşte-te că nu vei ajunge până seara, iar când se face seară, nu cuteza să-ţi făgăduieşti ziua de mâine […] Când va sosi ceasul de pe urmă, vei începe să gândeşti cu totul altfel despre întreaga ta viaţă trecută şi te vei tângui amar că ai fost aşa de nepăsător şi trândav ” (Toma de Kempis) ECOUL HANGULUI Pagina 2 Anul IV nr 12 ROMÂNIA Iubesc o fată cu faţa de mac, REDACŢIA ”ECOUL HANGULUI” Revistă cultural-istorică, Cu apariţie trimestrială Anul IV, numărul 12 Editată de „ASOCIAŢIA CULTURALĂ HANGU” HANGU – NEAMŢ Director revistă: Iar roşu mi-aduce aminte Prof GHEORGHE DRUGĂ Cât sânge-au vărsat cei din morminte Redacţia: Ai ţării eroi, sub glie acum zac Bibliotecar Liliana Pîntea - redactor- şef, Iubesc o fată, iar părul ei blond Prof Gheorghe Drugă, Mi-aduce aminte de holdele de vânt Ref Ţîrdea Mădălina purtate Ed Lupu Maria, Ele cuprind câmpii şi dealuri şi sate Înv Manolache Steluţa, Şi ne dau tuturor hrana de fond Înv Munteanu Carmen, Înv Nacu Elena Iubesc o fată cu ochii albaştri, Prof Mihai Doroftei, Ca cerul unde stă Dumnezeu Prof Vasile Marcoci, El are grijă de sufletul tău, Preot Ioan Simiraş Când trece plutind printre aştri I S S N – on-line – 2068 – 4517 Spre ceruri se-ndreaptă, cântând I S S N – format clasic – 2068 - 4878 ciocârlia, Iar fata aceasta roş-galben-albastră, Telefoane de contact: Frumoasă ca floarea din glastră, E ţara mea scumpă, e România Liliana Pîntea – 0731024838 Gavril Lupu – 0233/257524 Iubeşte-ţi ţara şi al ei drapel, Căci sfântă e pânza roş-galben-albastră, Potrivit art 206 Cod Penal, Şi-i chezăşie spre liniştea noastră, responsabilitatea pentru conţinutul Uniţi să păşim alături de el ! articolelor publicate aparţine autorilor Profesor, Mihai Doroftei ECOUL HANGULUI Pagina 3 Anul IV, nr 12 Legende Legende Legende Legende LEGENDA MĂRŢIŞORULUI Una dintre Legendele Mărţişorului povesteşte că a fost odată , o vreme în care Soarele fiind singur pe bolta cerului privea cu mâhnire şi tristeţe la fericirea oamenilor Îi vedea stând împreună, râzând, dansând, bucurându-se de toate frumuseţile oferite de bunul Dumnezeu Plin de curaj, într -o zi a hotărât să coboare pe pământ sub chipul unui fecior tânăr şi frumos şi să participe şi el măcar la o sărbătoare a oamenilor S-a prins în horă, alături de alţi tineri care dansau, lângă cea mai frumoasă fată din acel ţinut, fără să ştie că fata era aleasa unui Zmeu Zmeul a aflat şi, plin de mânie, a intrat în horă şi a răpit Soarele în chip de fecior, ducându-l pe alt tărâm şi ascunzându-l într-o temniţă Când Zmeul a ascuns Soarele, pe pământ s-a făcut dintr-odată întuneric Rămaşi fără lumina şi căldura soarelui, oamenii s-au întristat, izvoarele nu au mai curs, păsările nu au mai cântat, florile n-au mai înflorit şi zâmbetul şi veselia copiilor au disparut Toţi muritorii ştiau puterea Zmeului, de aceea niciunul nu avea atât de mult curaj încât să -l caute şi să-l înfrunte, doar un voinic, care avea credinţă mai mare în Dumnezeu, a avut curajul să plece spre întunecatul tărâm pentru a elibera Soarele Călătoria a fost lungă, viteazul flăcău a mers toată vara, toamna si iarna, până a găsit palatul temutului Zmeu Când l-a întâlnit pe Zmeu şi-a făcut semnul Sfintei Cruci, a scos sabia şi a încercat să-I omoare Însă Zmeul era puternic şi feciorul îl rănea doar atunci când gândurile i se îndreptau spre Dumnezeu Zmeul era greu de învins, iar flăcăul rănit şi fără vlagă a întins mâinile către cer şi a strigat cu ultimele puteri: “Doamne ajută-mă!” Dumnezeu l-a ascultat Feciorul a reuşit, să-I taie capul Zmeului Apoi i-a smuls, în grabă legătura cu chei de la cingătoare şi a căutat pivniţa unde era ascuns Soarele L-a eliberat repede şi împreună au ieşit din tărâmul întunecat Soarele s-a aşezat din nou pe bolta cerească, înveselind oamenii şi întreg pământul Natura a reînviat, oamenii au început sa zâmbeasca din nou, doar flăcăul nu a mai apucat să vadă primăvara venind Sângele cald din rănile sale se scurgea pe zăpadă şi, în timp ce zăpada se topea, primii ghiocei răsareau din pământul umed Când ultimul strop de sânge s-a scurs pe zăpadă, tânărul a murit zâmbind, pentru că le-a readus oamenilor fericirea De atunci oamenii obişnuiesc să poarte, începând din prima zi a lunii martie, până înfloresc primii copaci, un şnur împletit dintr-un fir alb şi unul roşu Culoarea rosie este simbolul sângelui bravului fecior, dar şi simbolul trezirii la viaţă a naturii, iar firul alb simbolizează zăpăda topită în locul căreia a răsărit ghiocelul, prima floare care vesteşte sosirea primăverii Educatoare, Lupu Maria Interviuri paralele Interviuri paralele Interviuri paralele Interviu cu domnul GAVRIL LUPU, Primarul Comunei Hangu Domnul Lupu Gavril s-a născut la Hangu, de aceea pune atât de mult suflet în fiecare proiect pe care îl inițiază și pentru care încearcă să obțină finanțare Nu acceptă refuzul și nici nu renunță ușor Serios și tenace Energic și autodidact Inteligent și intuitiv Deschis și receptiv Atent și elegant Distins și cu un subtil simț al umorului Un șef care nu impune respect și nici legi draconice, dar pe care îl respecți în virtutea inerției și îl prețuiești pentru dăruirea cu care muncește ECOUL HANGULUI Pagina 4 Anul IV, nr 12 Interviuri paralele Interviuri paralele Interviuri paralele De când este primar are un singur ideal: ”Trebuie să las ceva în urmă!” -Domnule primar, care a fost primul loc de muncă? -Primul loc de muncă a fost ca bibliotecar la Biblioteca Comunală Hangu, timp de 5 ani -V-a plăcut să trăiți între cărți? -Cred că este unul dintre cele mai fascinante locuri de muncă Am citit atunci mai bine de jumătate din cărţile din bibliotecă Nu simţeam când trece timpul Mă prindea noaptea printre cărţi Îmi plăcea atât de mult să citesc încât rareori adormeam înainte de miezul nopţii Citeam aproape 12 ore pe zi -Aţi fost multă vreme Secretarul Comunei Hangu, ce v-a determinat să candidaţi la funcţia de primar ? - Ştiam că localitatea noastră nu se poate dezvolta fără fonduri europene sau guvernamentale, că nu vom reuşi niciodată să facem investiţii fără aceşti bani veniţi din surse externe Eram conştient că avem nevoie de alimentare cu apă, de iluminat public, de canalizare, de infrastructură, de modernizarea unităţilor şcolare Am fost ales în funcţia de primar în anul 2000 şi de atunci preocuparea mea majoră a fost să atrag fonduri pentru investiţii care să dezvolte nivelul de trai al locuitorilor comunei -Când începe şi când se termină o zi de lucru pentru primarul Lupu Gavril? -O zi de lucru? (Zâmbeşte) E greu de spus În jurul orei 8 şi se termină la 18 – 19 Uneori vin la lucru sâmbăta şi chiar duminica, zile în care e mai multă linişte şi pot să stabilesc priorităţile pentru săptămâna care urmează, pe care le notez în agenda Analizez desigur şi ceea ce s-a întâmplat în săptămâna trecută Ce am făcut din ce mi-am propus şi ce a mai rămas de rezolvat -Aveti o lista de prioritati, desigur! Care sunt primele trei pe listă? - Terminarea acţiunii de licitare pentru reţeau de apă în satul Grozăveşti şi canalizare ape uzate la Hangu, ca să putem înecepe lucrările şi să le terminăm în aproximativ un an jumătate, o altă prioritate o constituie refacerea drumurilor comunale şi Proiectul de alimentare cu apă a zonei Bobo teni – Sasu, zonă care nu a fost prinsă în celelalte proiecte de alimentare cu apă -O dată cu materializarea acestui proiect aţi putea afirma că aţi rezolvat una dintre problemele primordiale pentru toţi locuitorii comunei Hangu – alimentarea cu apă -Nu chiar pentru întreaga comună, pentru că au mai rămas zone neacoperite, pentru care voi încerca să realizez o reţea de alimentarea cu apă, din bugetul local -Care considerați că este cea mai mare realizare? -Mulţumirea sufletească pentru fiecare proiect materializat Pentru că fiecare investiţie presupune eforturi majore, dar şi pentru că prin aceste investiţii creşte nivelul de civilizaţie al hanganilor Bineînţeles că sunt cetăţeni nemuţumiţi, care nu au nevoie de alimentare cu apă sau de sala de sport, dar când se termină investiţiile, atunci realizează cât de mult înseamnă să te poţi bucura de beneficiile unei reţele de alimentare cu apă, în condiţiile în care în verile secetoase, nici în fântânile adânci nu mai există apă -Dar pe plan personal? - Am nişte copii deosebiţi E greu că sunt departe de casă şi ne vedem rar, dar mă bucur că acolo, în Italia sunt apreciaţi şi respectaţi Înseamnă foarte mult, tu ca roman, să câştigi respectul unor străini ECOUL HANGULUI Pagina 5 Anul IV, nr 12 Interviuri paralele Interviuri paralele Interviuri paralele -Dar esecul care vă mai dă uneori târcoale? -Eşecuri, sunt multe (Răspunde repede, plin de dezinvoltură) S -a întâmplat să întocmim proiecte care au obţinut un punctaj foarte mare, dar au fost respinse pe criterii politice Întocmirea unor proiecte nu e uşoară Documentaţiile necesită multă muncă şi bani investiţi în studii de fezabilitate, studii geo, studii topo şi în obţinerea unor avize -Sunteţi demn de admirat Alţii aflaţi în situaţia dumneavoastră, ar renunţa -Un eşec nu face decât să mă îndârjească Să mă ambiţioneze să o iau de la capăt Pentru că sunt foarte multe de făcut în comună Mă refer aici şi la infrastructura şcolară, pentru că au fost modernizate şcoli, în sate unde nu mai sunt copii şi atunci, deşi au tâmplărie termopan şi învelişuri noi, nu au elevi -Problemele de la munca ramân inchise in birou sau le luati cu dumneavoastra acasa? -Uneori rămân închise în birou, notate în agendă, alteori, atunci când trebuie să plec la Bucureşti sau la Iaşi, pentru depunerea proiectelor sau obţinerea unor avize, le iau cu mine acasă, pentru că nu pot să nu mă gândesc la ceea ce trebuie să fac când ajung la destinaţie -Cine e sfetnicul dumneavoastra cel mai bun? -Sfetnicul meu cel mai bun? Echipa salariaţilor care lucrează la proiecte Salariaţi formaţi de când sunt eu primar, salariaţi cărora vreau să le mulţumesc mult, mult, pentru tot ceea ce fac Bineînţeles că nu pot fi toţi la fel, ca în fiecare instituţie, există şi salariaţi mai puţin interesaţi de proiectele la care muncim -Ați avut sau aveți un model care vă inspiră? - Da! Tatăl meu – un model de corectitudine, de ambiţie, un om sever, dar foarte harnic Am avut foarte multe de învăţat de la el -Cât din ceea ce sunteţi azi, datoraţi educaţiei primite în familie, altfel spus, celor "7 ani de-acasă"? -Foarte mult Foarte mult Chiar dacă nu duceam lipsă de nimic, eu şi fratele meu trebuia să muncim vara, în vacanţă, la fân, la cosit sau chiar în pădure Aş vrea să mai adaug că educaţia începe acasă, dar se consolidează la şcoală Educaţia pentru un om înseamnă mai mult decât ne putem noi imagina, înseamnă totul Dacă cele două instituţii, să le spunem aşa, şcoala şi familia, nu îşi dau mâna, nu colaborează, vom suferi şi noi, dar şi copiii noştri -Ce credeți că e cel mai important într-o familie :sinceritatea, comunicarea, încrederea, dragostea, înţelegerea sau respectul? -Toate sunt foarte importante E nevoie de câte puţin din fiecare, doar aşa poate rezista în timp o familie şi poate depăşi unele momente mai dificile -Dacă ar fi să întoarceţi timpul înapoi, care ar fi momentul de la care aţi relua firul vieţii? -Ar fi mai multe momente Greu de spus (Zâmbeşte) În primul rând pentru că acum îmi dau seama că de când sunt primar aş fi putut realiza mai multe lucruri bune pentru hangani, dar lipseau poate experienţa, anumite oportunităţi, existau piedici puse pe criterii politice -Dacă vi s-ar promite îndeplinirea imediată a trei dorinţe, care ar fi acelea? -Să fim sănătoşi eu şi familia mea Să pot realiza investiţiile pe care le -am promis locuitorilor comunei şi cred, cred că le voi realiza, dacă nu din fonduri europene, atunci din bugetul local şi, desigur, (zâmbeşte iar) să am măcar un nepoţel -Ce nu va place la lumea de azi? -Faptul că sunt oameni care nu îţi apreciază munca şi eforturile depuse pentru realizarea ECOUL HANGULUI Pagina 6 Anul IV, nr 12 Interviuri paralele Interviuri paralele Interviuri paralele fiecărui proiect, pentru că iniţiezi un proiect, îl întocmeşti conform legislaţiei în vigoare şi abia după 2 – 3 ani începe investiţia în sine E multă muncă, foarte multă -Ce aţi schimba, daca ar fi să conduceţi lumea pentru o zi? -Aş desfiinţa corupţia care a atins apogeul, a ajuns să doară şi aş vrea ca oamenii politici să se ţină de cuvânt şi să-şi respecte promisiunile, să se întoarcă mereu la cei care i-au ales pentru a le cunoaşte nevoile şi pentru a încerca măcar să le rezolve -Aţi reînvia anumite obiceiuri, tradiţii date uitării acum? -Da! Pentru că dacă nu încercăm să reînviem tradiţiile şi obiceiurile noastre, dacă nu le scoatem din nou la lumină, ne pierdem încet, identitatea şi ne uităm trecutul, istoria, strămoşii E important ca nepoţii şi copiii noştri să cunoască felul în care au trăit părinţii, bunicii şi străbunicii lor Ştiu că aveţi în plan să realizaţi un muzeu etnografic… -Da Muzeul etnografic este prins în strategia realizată împreună cu Grupul de Acţiune Locală Ceahlău În doi ani de zile, pentru că nu vreau să mă mint pe mine însumi , poate va fi terminat Directorul Şcolii Hangu, a promis că va dona muzeului obiectele pe care le au expuse la şcoală, mizăm şi pe generozitatea şi interesul hanganilor, dar vom căuta şi alte resurse -O carte pe care o apreciaţi -Mai multe cărţi Acum în vine în minte “După noi, potopul!” -Ce prețuiți mai mult la oamenii din jurul dumneavoastră? - Sinceritatea - Ce urâți cel mai mult? -Binînţeles, minciuna (Zâmbeşte) Îmi plac oamenii care îmi spun adevărul în faţă Când o persoană îţi spune ţie un anumit lucru şi face altceva, atunci te simţi trădat Iar trădarea, indiferent ce formă îmbracă, doare oricum -Cum v- ați descrie? - E greu să te descrii Greu -Cum credeți că vă percep cei din jur? -Nu pot să îmi fac acum o idee (Gânditor) Nu ştiu Cred că părerile sunt împărţite Unii au încredere în mine şi mă apreciază, alţii, dimpotrivă -Unul dintre defectele majore? -Încăpăţânarea Sunt foarte încăpăţânat Încăpăţânat chiar cu mine însumi -O calitate specială - E greu să te autocaracterizezi Pun suflet în toate proiectele pe care le întocmesc şi pentru că vreau ca cetăţenii comunei , şi, de ce nu copiii, nepoţii şi strănepoţii mei să trăiască la un alt n ivel Hanganii au fost oropsiţi multă vreme Strămutarea celor 1800 de gospodării din zona lacului de acumulare nu ne-a adus nimic bun, dimpotrivă, ne-a tras înapoi cu foarte mulţi ani A trebuit să luăm totul de la zero,:cu gospodării, cu biserici, cu şcoli, cu primărie, cu dispensar, pentru că toate celela lte au fost înghiţite de ape, în timp ce alte comune se dezvoltau nestingherite -Cafea sau ceai? -Ambele Mai mult ceai -Coniac sau whisky? -Apă minerală -Concediul la munte sau la mare? -La mare, departe de locurile agl omerate şi zgomotoase şi dacă s -ar putea, fără telefon Doar că de când lucrez la primărie nu mi-am luat concediul integral niciodată şi dacă am plecat nu am lipsit mai mult de 10 zile -Sunteţi dedicat trup şi suflet muncii de edil al comunei şi sunteţi la al patrulea mandat Credeţi că va fi greu atunci când vă veţi pensiona? ECOUL HANGULUI Pagina 7 Anul IV, nr 12 Interviuri paralele Interviuri paralele Interviuri paralele Nu pot să îmi dau seama acum Îmi voi căuta altă ocupaţie Poate mă voi apuca de pescuit, dar cu siguranţă voi citi mult Poate că treburile din gospodărie îmi vor lua foarte mult timp -Eminescu sau Păunescu? -Ambii -Drama sau comedie? -Amândouă -Steaua sau Dinamo? -Steaua -O pasiune -Meciurile de fotbal Meciurile Naţionalei sau cele cu Steaua -Un regret -Regrete sunt multe Că nu pot termina proiectele pe care mi le -am propus, chiar dacă asta nu depinde de mine -O activitate care vă relaxează Acasă mă relaxez întotdeauna -Deviza dumneavoastră: -Munca -Cum vă vedeţi peste 5 ani? -Sănătos să fiu Poate pensionar -Un gând pentru cititori -Le doresc sănătate, putere de muncă, bucurii iar pe copii i-aş îndemna să citească, pentru că nu poţi deveni OM fără să citeşti Interviuri paralele Interviuri paralele Interviuri paralele Interviu cu doamna ELENA FILIP, profesoară de limba română Doamna Filip Elena este fosta mea profesoară de limba română din gimnaziu, pe care nu am încetat nici o clipă să o preţuiesc şi să o admir Un pedagog de excepţie, pe care îl respectau şi îl îndrăgeau toţi elevii Responsabilă şi imparţială Corectă şi perseverentă Blândă şi autoritară Elegantă şi sensibilă, dar mai ales înţeleaptă, modestă și distinsă În fiecare cuvânt rostit ascundea fărâme de suflet şi suferea, alături de noi pentru fiecare nereuşită, pentru fiecare notă rea Câtă pasiune și dăruire investite în toate orele de curs, greu de cuantificat În 1985, anul în care eu mă pregăteam pentru admiterea la liceu, a fost o iarnă cumplită Nici zăpada şi nici gerul nu au împiedicat-o însă, ca zi de zi, cât a durat vacanţa de iarnă, să vină de la Buhalniţa la Hangu, cu autobuzul, şi, într-o clasă friguroasă, să facă meditaţii, cu cei care urmau să susţină adimiterea Nu era nici obligată şi nici măcar remunerată pentru vacanţa sacrificată, pe care ar fi putut să şi-o petreacă la căldură, alături de familie Cum să nu respecţi şi să nu preţuieşti o viaţă şi încă o zi, un asemenea profesor? -Doamna profesoară, care a fost primul dumneavoastră loc de muncă ECOUL HANGULUI Pagina 8 Anul IV, nr 12 Interviuri paralele Interviuri paralele Interviuri paralele -Mai întâi am funcţionat la Şcoala Buhalniţa, dar foarte puţin, apoi mulţi ani la Şcoala Hangu, după care am revenit – prin transfer la Şcoala Buhalniţa -V-ați dorit dintotdeauna să ajungeți dascăl? -Nu chiar Oscilam între a fi dascăl şi a fi actriţă, dar asta până la începutul clasei a IX-a, când, redactând compunerea “Gânduri la început de drum” şi reflectând serios asupra subiectului (temă pentru acasă) m am decis să devin profesoară de limba română -Știu că iubiţi copiii foarte mult Vi s-a întâmplat, de-a lungul carierei, să aveți elevi preferaţi? -Da, mi s-a întâmplat Tu însăţi faci parte din această categorie Îi preferam pe elevii receptivi, sensibili, inteligenţi, creative, capabili de empatie Dar toţi îmi erau dragi – şi cei cu bun-simţ şi cei a căror cerbicie trebuia, uneori, să o înving Acele incidente se derulau însă, în aria copilăriei şi aveau candoarea lor -Care considerați că este cel mai important lucru atunci când ești dascăl? -Să ştii că elevii sunt adevăraţii şi permanenţii tăi evaluatori sau judecători Să nu uiţi că ora de curs are 50 de minute, iar tu – dascălul – eşti unul dintre participanţii la ştafeta nevăzută a devenirii lor, că ei – cei pe care îi evaluezi şi de care eşti evaluat – nu sunt la fel, nu au aceeaşi zestre genetică Prin dăruire, empatie, dreaptă măsură şi consecvenţă îi poţi ajuta să înmulţească talanţii Şi mai ales, să nu te aştepţi la recunoştinţa lor, ca să nu fii dezamăgit -Povestiți-ne o întâmplare specială, din viața dumneavoastră la catedră -Îmi vin în minte mai multe secvenţe, dar mă voi referi la prima mea lecţie demonstrativă, ţinută în cadrul cercului pedagogic Venisem la Şcoala Hangu în septembrie, iar la începutul lui noiembr ie trebuia să ţin lecţia Aveam în faţă trei necunoscute: şcoala, elevii şi colegii Cunoscute erau: titlul referatului, tema lecţiei şi clasa (a VII-a) – fixate de Inspectoratul Şcolar În fine, ne-am cunoscut, ne- am pregătit, chiar şi suplimentar, am fructificat timpul la maximum A venit şi ziua cea mare Sosesc pe rând, colegii (şi mulţi mai erau, pentru că şcolile aveau şi clase paralele, la noi, de pildă figura şi clasa a VII-a C), îi întâmpin şi ca şi cum emoţiile de până atunci nu ar fi ajuns, vine şi domnul inspector Gheorghe Ţigău, dar nu singur, ci însoţit de un coleg de facultate, profesor universitar Intrăm în clasă, începe lecţia, glasul îmi tremura uşor După vreo 5 – 10 minute, emoţiile dispar, noi ne regăsim – eu pe elevi, elevii pe mine – dar uşa se deschide şi în prag apare un copil îndesat, cu cizme mari de cauciuc, fără uniformă şi-n contrast izbitor cu ţinuta sărbătorească a colegilor lui În clasă – rumoare! Am timp să mă dumiresc cine-i întârziatul Nimeni altul decât elevul prezent la stână, dar absent la şcoală, elevul care adormise în timpul unei activităţi independente, spre hazul celorlalţi Îi cer să treacă la loc şi să nu mai întârzie El îngălează o scuză, eu îi potolesc pe copii şi activitatea îşi urmează cursul firesc, până când, salvaţi de clopoţel, respirăm uşuraţi Au loc discuţiile referitoare la lecţie, la tema referatului, ş a Cel mai frumos, despre elevii mei a vorbit profesorul universitar, convins, ca şi mine de inteligenţa, talentul şi hărnicia copiilor de la munte S-a referit şi la prezenţa “ciobănaşului” în şcoală ca la un moment inedit şi amuzant, iar eu i-am explicat că acest băiat, în septembrie-octombrie (dacă nu lipsea) făcea naveta stână-şcoală: dădea oile în strungă, le mulgea, cobora de la stână în sat, iar de acolo mergea pe jos vreo 3 km, ca să ajungă la şcoală, apoi, după ore mergea din nou la stână şi tot aşa începea o nouă zi Copilul de atunci (al cărui nume îl trec sub tăcere) prestează astăzi – spre surprinderea mea – o activitate intelectuală Are o profesiune, e apreciat şi respectat “Nimeni nu cunoaşte căile Domnului” -Care este cea mai mare realizare pe plan profesional? Dar personal? -Sentimentul datoriei împlinite, bucuria pe care am avut-o an de an când elevii mei au reuşit cu note mari sau apropiate de cele din catalog, la admitere, vestea că premianţii noştri continuă să fie premiaţi şi în liceu, iar participanţii noştri la olimpiadele şcolare sunt selectaţi şi de noii lor profesori pentru a participa la astfel de concursuri (În urmă cu vreo 5-6 ani, domnul director Manolache Ion povestea cum a fost felicitat la şedinţa cu directorii de către doamna directoare de la Liceul “Calistrat ECOUL HANGULUI Pagina 9 Anul IV, nr 12 Interviuri paralele Interviuri paralele Interviuri paralele Hogaş” pentru foarte buna pregătire a elevei Baciu Maria din Buhalniţa – acum studentă, elevă căreia i-am fost profesoară 3 ani la Şcoala Hangu, unde am avut câteva ore suplimentare) Privind retrospectiv, în cei 40 de ani de activitate la catedră, pot afirma că unii dintre elevii mei au ajuns oameni mari – atât de mari, încât nu şi-au mai adus aminte niciodată de mine, un modest profesor care a corectat kilometri de hârtie cu greşelile din caietele lor de teme, de notiţe, de teze Când spun mari, nu mă refer la acumulări de firme (deşi nici aşa nu aş greşi), ci la funcţiile la care aceşti copii de oameni simpli au ajuns, prin meritele lor (chiar director general într-un minister, în regimul Ceauşescu) Mă bucur pentru fiecare dintre ei Pe plan personal sunt mulţumită de copii i mei, care s-au realizat profe sional şi familial şi au, la rândul lor, copii Deci, am devenit bunică şi am patru nepoţi care îmi rourează sufletul -Cine a fost sau este sfetnicul dumneavoastră cel mai bun? -Am avut mai mulţi sfetnici, în funcţie de vârstă şi de problemele pe care urma să le rezolv Primul meu sfetnic a fost mama, apoi profesoara de română din gimnaziu Acum soţul şi duhovnicul meu -Ați avut sau aveți un model pe care îl apreciați? -Tot timpul am avut modele: din viaţă (pe dascălii mei), din literatură, din istorie şi chiar din filme Dar cel dintâi şi cel mai drag model al meu a fost domnul învăţător din clasa a III-a – Borşa Teodor (devenit profesor de limba română în Bucureşti, el fiind originar din Ceahlău) Era iubit de elevi, foarte talentat şi compunea poezii pe care eu le recitam la serbări Una dintre ele mi-a rămas în minte: “O călătorie pe Lacul de acumulare Bicaz” Crede-mă, merită s-o asculţi! Dumnealui ne-a trezit multora dragostea pentru poezie, devenisem cu toţii făcători de rime, pe ultima filă a caietelor, sau pe unde apucam Îmi amintesc cum m-a surprins expediind un bileţel unei colege, în timpul unei ore de compunere Dumnealui ne supraveghea, stând picior peste picior, pe un scaun, în spatele clasei Eu terminasem compunerea şi am scris biletul L-a cerut şi colega mea s-a conformat În bilet scria: “Mariana, uită-te cum stă tovarăşul învăţător” L-a citit şi atât a zis: “Lenuţa, uită-te se scrie cu cratimă” Stăteam în picioare, la marginea băncii, cu capul plecat şi cu obrajii în flăcări L-am revăzut o singură dată, în urmă cu vreo 15 ani, timp de 3-5 minute, în staţia de autobuz: eu veneam la şcoală, dumnealui pleca la Bucureşti I-am spus cine sunt, şi-a amintit de mine şi asta a fost de-ajuns Rămâne un episod luminos din copilăria mea -Ce întâmplare din copilărie v-a marcat pentru tot restul vieții? Sau povestiți-ne o întâmplare din copilarie, care a rămas vie în amintirea dumneavoastră -De fapt sunt două întâmplări care se leagă între ele În clasa a III-a, îmbolnăvindu-mă de rujeolă, am stat cam o săptămână acasă, izolată de ceilalţi copii M-a vizitat doar doamna directoare a şcolii, Maria Ravariu, profesoară de limba română, (devenită acum măicuţa Mavra de la Văratec) şi mi-a adus în dar un volum de Poezii de M Eminescu Nu numai că l-am citit din scoarţă-n scoarţă (aşa cum citisem şi Legendele istorice de D Bolintineanu), dar am învăţat pe de rost Luceafărul, pe care l- am perceput ca un basm În clasa a VI-a , din motive bine întemeiate, m -am transferat la o şcoală dintr-un oraş din Ardeal Pe vremea aceea erau în vogă nişte serbări-concurs, sub genericul “Dialog pe aceeaşi scenă” Aveau probe impuse, un juriu neutru şi participau şcolile gimnaziale Eu eram nou venită în şcoală şi ECOUL HANGULUI Pagina 10 Anul IV, nr 12 Interviuri paralele Interviuri paralele Interviuri paralele sufeream că nu mă solicitase pentru concurs Dar era sub demnitatea mea să mă milogesc Întâmplarea sau norocul meu face ca elevul care avea rolul povestitorului în Luceafărul, să fie operat de apendicită, cu vreo trei zile înainte de concurs Profesoara era tulburată la gândul că înlocuindu-l cu un altul, care va citi din carte, va pierde din punctaj Se gândea chiar să renunţe la dramatizare Am auzit toate acestea, în timp ce discuta cu profesoara de istorie Cum stăteam în prima bancă, m-am şi înfipt: “Ştiu eu Luceafărul pe de rost” Şi-ntr-adevăr, am recitat cu mintea, cu inima, cu sufletul, cu fiecare fibră şi celulă a fiinţei mele Era “pohta ce-am pohtit” Din acel moment am devenit un fel de vedetă Ajunsesem a fi titular a a trei probe: cel mai bun recitator, protagonistă în scenete şi în brigada artistică Câştigam premiu după premiu, pentru şcoala mea, devenisem cunoscută în oraş, părinţii mei erau emoţionaţi până la lacrimi Am jucat în “Piatra din casă” de V Alecsandri, am jucat şi rolul Chiriţei şi toţi vedeau în mine o viitoare actriţă de succes Şi dacă plecasem în Ardeal numai pentru un an, din acel moment, nu m-am mai putut desprinde de această şcoală, care devenise dragostea mea Acolo am absolvit şi gimnaziul şi liceul -Cât din ceea ce sunteți azi, datorați educației primite în familie, altfel spus, celor "7 ani de- acasă"? -Foarte mult, dar greu de cuantificat Când m-am dumirit că exist, mi se inoculase subtil ideea (nu cred că m-am născut cu ea) că datoria mea e să învăţ şi a părinţilor să meargă la serviciu Pe mama am avut-o mereu alături, Scria frumos şi corect, citea expresiv, mă învăţa să recit cu intonaţie, îi plăcea să povestească M-a ajutat la lecţii până în clasa a IV-a, era “învăţătoarea mea de acasă” Părinţii mei au avut atâta încredere în mine, în posibilităţile mele intelectuale, încât, mai târziu, când am înţeles cum gândesc m-am speriat de-a binelea Mi-era teamă c-o să-i dezamăgesc Mama mă vedea farmacistă, iar tata inginer silvic -Care e locul în care simțiți că sunteți foarte aproape de Dumnezeu? -Biserica, dar am şi acasă un loc în care mă rog lui Dumnezeu -Ce credeți că e cel mai important într-o familie: încrederea, comunicarea, sinceritatea, dragostea, înțelegerea sau respectul? -“Dacă dragoste nu e, nimic nu e” – ne învaţă Sf Apostol Pavel Celelalte virtuţi derivă din dragoste -Dacă ar fi să întoarceți timpul înapoi, care ar fi momentul de la care ați relua firul vieții? -Ştii, m-am gândit şi eu oda tă , la această întrebare şi i-am dat un răspuns m etaforic, ce se voia a fi epitaf Apoi m-am gândit că sunt creştină şi că aş putea sminti pe cineva, dacă pe crucea mea s -ar scrie aceste cuvinte Dar cum mă ajută să-ţi răspund la întrebare, ţi le voi dezvălui – cu menţiunea că nu cred în ipoteza pe care am invocat-o “Doamne, de-ar fi să mă mai nasc o dată, te rog să-mi dai aceiaşi părinţi, acelaşi soţ, aceiaşi copii şi acelaşi loc sub soare ” E de fapt, o rugăciune de mulţumire, care sună ca o cerere -Daca vi s-ar promite îndeplinirea imediată a trei dorințe, care ar fi acelea? -Te referi la peştişorul de aur? Sănătate, mântuire şi multă dragoste între oameni -Ce nu vă place la copiii de azi? -Multe Ard etapele, se trezesc maturi sau bătrâni, înainte de a-şi termina mandatul – atât de pur al adolescenţei Mutilează copilăria Schimonosesc iubirea, reducând-o la sex Nu-şi cunosc menirea, îşi ratează devenirea, încât, parafrazându-l pe Al Vlahuţă, îmi vine să strig: “Unde ne sunt mamele?” - să le spună câte din cele ce sunt îngăduite, le sunt şi de folos N-au aflat oare şi de la Sf Apostol Pavel, în ora de religie? Mare păcat! E vârsta la care ar trebui să pătrundă în tainele ştiinţelor, să înveţe, să sporească, să-şi urmărească aproape jertfelnic idealul profesional După aceea e rândul celui familial şi - de ce nu? – vine şi cel material, dar în aşa măsură să fie atins, încât să nu devină sclavii materiei Dureros e că noi, cadrele didactice, ne complacem într-o atitudine pasivă, semnalăm şi dezavuăm tarele, dar, îngrădiţi de “drepturile” lor, privim neputincioşi cum ei, copiii noştri, se ECOUL HANGULUI Pagina 11 Anul IV, nr 12 Interviuri paralele Interviuri paralele Interviuri paralele înstrăinează de firea lor, de adolescenţă, de bine şi de frumos Pentru ei, sentimentul iubirii ar trebui să fie aşa, ca o incertitudine, ceva de genul – “Eu pe-un fir de romaniţă/ Voi cerca de mă iubeşti” – să fie un zâmbet, o privire, un cuvânt nespus încă E timp pentru toate, dar nu-şi cunosc priorităţile, ci se pierd în preocupări de nimic Acestea îi dărâmă, nu-i zidesc Fetişizează mobilul, calculatorul, televizorul, ţinuta vestimentară Fetele se machiază strident (când tinereţea nu are nevoie de retuşuri, e frumoasă prin ea însăşi) Se masculinizează prin ţinută şi limbaj Băieţii se feminizează, îşi pun cercei, lanţuri, îşi lasă plete sau îşi fac tunsori ridocole, bizare, dar la modă De ce atâta maimuţăreală şi atâta pierdere de timp, când timpul e cel mai preţios capital al omului? Mi-am iubit foarte mult profesiunea, dar o parte din aceste manifestări, întrezărite şi la şcolile noastre, m-au determinat să mă desprind mai uşor de şcoală, să nu sufăr deloc la ieşirea la pensie şi să -mi spun: “Nu, aceştia nu sunt elevii mei Elevii mei au dispărut în urmă cu vreo 5 – 6 ani:” -Care este cartea pe care o apreciați cel mai mult? -Biblia Cartea duhovnicească -Eseu, biografie, roman sau poezie? -Toate, fără rezerve (Dar depinde cine comunică şi ce comunică ) -Cafea sau ceai? -O cafea şi ceai -Drama sau comedie? -Amândouă -Pasiuni? -Scrisul şi lectura, dar sunt îngrădite de timp Păstrând, desigur, proporţiile, îţi voi spune, dacă îmi vei îngădui, cât de frumos definea preotul Dimitrie Bejan scrisul, în Bucuriile suferinţei: “Căci scrisul este o lumină care pleacă din altă lumină; de la o inimă creştină, la mai multe inimi creştine Şi aşa lucrează harismele Sfântului Duh ” -Ce prețuiți mai mult la oamenii din jurul dumneavoastră? -Bunătatea Patriotismul - Ce urâți cel mai mult? -Trădarea, decăderea morală, ateismul şi formele fără fond -Cum v- ați descrie? -Profesoară, soţie, mamă şi bunică şi-n toate aceste ipostaze – conformistă -Cum credeți că vă percep cei din jur? -Depinde Familia mă iubeşte, ceilalţi mă acceptă Animozităţile, dacă au existat – s-au tocit odată cu vârsta Dar Părintele Arsenie Papacioc mă încurajează spunându-mi că: „Nu ce zic oamenii despre noi, ci suntem numai ce suntem la Dumnezeu” -Unul dintre defectele majore? -Inadaptibilitatea -O calitate specială? -Voinţa -Un regret? -Niciodată nu-mi ajunge timpul Şi mai am un regret: nu-mi pot lua înapoi, vorbele fără surugiu, care au rănit -O activitate care vă relaxează -Grădinăritul -Cum vă vedeți peste 5 ani? -Îmi propui un exerciţiu de imaginaţie? Ideal ar fi să mi se mai rideze puţin fruntea şi deloc mintea, să fiu împreună cu cei dragi şi să-mi leg mai puternic “iţele de cer” pentru a mă desprinde mai uşor de pe pământ ECOUL HANGULUI Pagina 12 Anul IV, nr 12 Interviuri paralele Interviuri paralele Interviuri paralele -Care ar fi țara pe care v-ar plăcea să o vizitați? -Franţa -Un gând pentru cititorii noștri ? - Nu ştiu dacă gândul meu ar găsi rezonanţă în sufletul cititorilor şi de aceea voi transmite un gând al lui Octavian Paler, care a avut ecou în sufletul meu: “Am învăţat că trecutul şi circumstanţele ţi-ar putea influenţa personalitatea , dar că tu eşti responsabil pentru ceea ce devii” Redactor şef, Liliana Pîntea Legendele Hangului Legendele Hangului Legendele Hangului O LEGENDĂ DESPRE MUNTELE CEAHLĂU Despre Muntele CEAHLĂU se spune că s-a făcut din poruncă împărătească Dorind a-i apăra pe locuitorii acestor locuri de hoardele barbare venite de la Răsărit, împăratul roman Traian, cuceritorul Daciei, a dat poruncă să se înalţe acest munte pentru a pune o stavilă în calea năvălitorilor Pentru a fi dusă la îndeplinire porunca împărătească, au fost adunaţi toţi robii de la Decebal, cărora li s-a adus la cunoştinţă greaua încercare la care trebuiau să facă faţă Trebuiau să aducă şi să aşeze, pe locul viitorului munte, piatră peste piatră , stâncă peste stâncă, până când grămada va fi suficient de înaltă pentru a-l mulţumi pe împărat Împăratul, mulţumit de cele făcute, a cerut ca în vârful muntelui să fie asezată o toacă Un soldat a primit poruncă să stea de strajă şi să bată toaca ori de câte ori o vedea năvălind vrăjmaşii, spre a vesti pe locuitorii din vale Aceasta pâna într-o zi, când o săgeată vrăjmaşă îl răpuse pe soldat şi nu mai avu cine să bată toaca De atunci s-au pornit duşmanii pe ţară ca roiul CETATEA ALTANULUI Altan este un munte în Hangu situat între satul Audia şi comuna Crãcãoani Foarte rãspânditã este pãrerea cã “Altan” este un cuvânt turcesc sau mongol care înseamna “aur”, sau că, pe acest munte, şi-ar fi aşezat tabăra, un şef mongol, peceneg, cuman sau tătar, numit Altan Pe vârful Altanului se presupune că a fost din cele mai vechi timpuri, în vremea dacilor şi romanilor, un punct de supraveghere al drumului ce asigura legătura dintre Moldova şi Transilvania, prin Hangu şi Bistricioara Unii spun că cetatea ar fi fost r idicată de cavalerii teutoni Prin 1211 regele maghiar, Andrei al II-lea, a adus pentru a păzi graniţa regatului său ce cuprindea şi Transilvania, pe vestiţii cavaleri teutoni , un ordin de cavaleri şi călugări în acelaşi timp, format cu prilejul cruciadelor sau al luptelor pentru recucerirea pamânturilor sfinte din Palestina, ocupate de turcii lui Seldgiuc, i-a adus şi i-a aşezat, în Tara Bârsei, la curbura Carpaţilor, pentru a păzi trecerile spre Transilvania, în faţa atacurilor migratorilor, pecenegi şi cumani, primind şi dreptul de a ridica cetăţi, dar numai în locurile date lor sub administrare Nu au stat mult aici, fiind alungaţi de acelaşi rege, în 1225, pentru că nu au respectat înţelegerea, întinzându-şi autoritatea lor şi asupra altor teritorii din Carpaţii Răsăriteni Se zice că ei ar fi costruit şi o cetate pe locul unde se află astăzi Cetatea Neamţului Ajungând în această zonă a Neamţului, ei au ridicat o întăritură şi pe locul care astăzi se numeşte Altan, uşor de apărat de latura prăpăstioasă care o mărgineşte şi care este cunoscută sub numele de Palanca Călătorul francez Vaillant, trecând pe aici prin 1840, spunea că , în acest loc, o mână de oameni puteau ţine în loc o armată întreagă După întemeiera statului medieval Moldova, Hangu devenind o regiune de graniţă, drumul respectiv trebuia cu atât mai mult supravegheat cu cât dinspre Transilvania puteau veni ECOUL HANGULUI Pagina 13 Anul IV, nr 12 Legendele Hangului Legendele Hangului Legendele Hangului pericole ce puteau ameninţa existenţa statului sau siguranţa domnitorului Astfel pe Altan a continuat să existe o cetăţuie menţinută în scop de supraveghere şi de alarmare (supraveghere) Se ştie că începând cu anul 1683 , armatele poloneze ale regelui Sobieski, au controlat partea de nord a Moldovei până-n anul 1699 Au ocupat polonezii toate cetăţile Moldovei, inclusiv Hangu, Secu şi Câmpulungu În armata poloneză erau mulţi mercenari, trupe formate din germani şi aceste trupe de mercenari nemţi au ocupat şi Altanul, întrucât de pe vârful acestuia se poate veghea pânã departe spre Hangu şi valea Bistriţei dar şi spre Cetatea Neamţului De aici se putea strãjui cel mai bine străvechiul drum de legătura între Transilvania şi Moldova cunoscut sub numele de Calea Mare După unele mărturii de la localnici, pe la 1830 mai exista o cetăţuie de lemn Astăzi locul este împădurit LEGENDA HANGULUI SAU DESPRE ORIGINEA TOPONIMULUI HANGU Demult, în vremurile vechi, nişte locuitori transilvăneni, căutând locuri pentru păşunatul oilor lor, au trecut pe lângă muntele Ceahlău şi au ajuns într-un loc unde era o poiană şi au observat că ecoul glasului lor era deosebit de puternic Fiind foarte impresionaţi de acest fapt au numit acest loc “Poiana cu Ecou” Multă vreme s-a păstrat această denumire până când a început să fie denumit Hangu, denumire care înseamnă “ecou” în limba maghiară O altă legendă povesteşte despre o înfruntare între o ceată de tătari, conduşi de Han Gulai, şi locuitorii din aceste locuri În lupta aceasta hanul tătarilor a fost ucis iar locul unde acesta şi-a găsit sfârşitul s-a numit Poiana lui Han Gulai, denumire care a devenit Hangu LEGENDA HANGULUI ŞI A CETĂŢII ALTANULUI Bătrânii spun că demult, pe locul actualei comune, un moşier pe num ele Gu avea un mare han, la care lucrau foarte mulţi sclavi Acest Gu avea o avere numeroasă, constând în aur, vite, pământ şi păduri, întregul ţinut al Hangului De la numele lui, după spusele bătrânilor, se trage şi numele de Hangu, sau Hanul lui Gu Pe vremea lui, popoarele migratoare ajunseseră în Moldova, şi auzind de bogăţiile pe care le posedă, tătarii, hunii şi turcii atacau hanul pentru a-l prăda De frica lor, Gu şi-a pus sclavii să sape un drum din satul Audia până la Altan, fiind muntele cel mai înalt din localitate Începând a-l săpa de pe coasta Muncelului, muncitorii au întâlnit rupturi, blebanuri, şi odată terminat, ei au zidit în interiorul muntelui cetate Aici Gu şi-a adus aurul şi a pus pe o masă la intrare o salamandră din aur, care îi speria , unii spun că îi mânca, pe toţi cei care îndrăzneau să intre în cetate Nu se mai ştie dacă aurul se mai află acolo, în timp, locul cetăţii s-a împădurit, acum putându - se vedea doar nişte săpături, ca o biută orientată nord-sud Pe vremea regimului comunist, un grup organizat a încercat să găsească comoara, însă se spune că noaptea a venit o furtună puternică, pământul s-a despicat, uşile cetăţii s-au deschis şi ei au fost înghiţiţi de salamandră Profesor, Gheorghe Drugă Mărturisiri Mărturisiri Mărturisiri Mărturisiri DINCOLO DE AMINTIRI Când s -a căsătorit Ion Cojocaru, fratele unui coleg de seminar, cu Profira Stoleru, am fost invitat şi eu la nuntă Pentru că nu fusesem niciodată la o nuntă şi pentru că fratele mirelui era cel mai bun prieten al meu, am hotărât, împreună cu colegul meu de la seminar – Săndel Cojocaru, să mergem şi noi la nuntă Era acolo lume multă, veselie, petrecere mare cu muzică, băutură şi mâncare pe săturate ECOUL HANGULUI Pagina 14 Anul IV, nr 12 Mărturisiri Mărturisiri Mărturisiri Mărturisiri Noi, dintr-un colţ mai retras, eram atenţi la tot ce se întâmpla Lumea aducea fel de fel de cadouri pentru miri, bani şi alte promisiuni de daruri Eu fiind elev, cu bani puţini, le-am oferit doar un set de pahare în care se puteau servi băuturi tari Acum, după 60 de ani, am vorbit cu Profira, iar ea mi -a mărturisit că i-a fost foarte drag acel serviciu, dar că, din păcate, paharele s-au spart pe rând, iar acum nu mai are decât sticla în care păstrează rachiu Întorcându-ne la nuntă, îmi amintesc că Profira – îmbrăcată în rochie albă - era foarte frumoasă, iar vălul lung şi alb o transforma într-o fiinţă nepământeană Toţi invitaţii voiau să danseze cu ea Într-un colţ, stingheră, stătea o fată şi mai frumoasă decât mireasa Am aflat mai târziu că era Tincuţa, sora miresei Plin de curaj am invitat-o la dans Era sfioasă şi timidă Am dansat cu ea toată noaptea, până când am observat că toţi vor să danseze cu mireasa, am invitat-o şi eu la dans Fata era veselă, rumenă în obraji, frumoasă şi i se citea pe faţă fericirea din suflet Am admirat-o cât am dansat, dar tot mai frumoasă şi mai deosebită mi se părea Tincuţa, la care am început să visez cu ochii deschişi Nu voiam să mai plec de la nuntă şi, dacă aş fi putut, aş fi prelungit clipele petrecute cu Tinucţa, la nesfâşit Era o noapte senină cu o lună mare ca un disc de aur aruncat de Dumnezeu pe bolta cerului, iar noi păşeam tăcuţi, umăr lângă umăr, departe de zgomotele petrecerii În apropiere era o gârlă, o apă mică curgătoare, în care luna se scălda cu tristeţe, aşternând în faţa noastră, pe undele limpezi, o dâră de aur topit, ca un drum strălucitor către viitorul nostru fericit, al meu împreună cu Tincuţa Nu aveam curajul să rostim prea multe cuvinte, nu ştiu ce era în sufletul Tincuţei, dar mie mi se părea că dacă aş fi rostit multe cuvinte, vraja s -ar rupe şi Tincuţa ar dispărea în noapte, ori despărţirea de ea mi se părea o adevărată tragedie Au fost de ajuns acele clipe petrecute împreună, ca eu să nu o mai uit niciodată şi să ţes o poveste uluitoare cu ea Au urmat zile în care nu făceam altceva decât să învăţ şi să visez la Tincuţa Să regizez fel de fel de întâlniri şi zeci de motive care să o convingă să se căsătorească cu mine Îmi imaginam că voi termina studiile teologice şi că Tincuţa va fi mireasa mea - cu rochie albă şi văl lung de mătase, mai frumoasă decât Profira – cea mai frumoasă din lume; că voi primi o parohie undeva aproape de casa ei ca să fie în preajma părinţilor şi că o să avem cea mai unită familie Îmi mai imaginam că toată lumea va face reverenţe în faţa ei, bărbaţii, admirându-i frumuseţea şi modestia, îşi vor scoate pălăria şi toţi îi vor zice: „Sărut mâna, coană preoteasă!” iar ea le va răspunde, cu timiditate: „Dumnezeu să vă binecuvinteze!” Mă mai gândeam că o să avem şapte copii: trei fete şi patru băieţi, pe care o să-i facem preoţi sau doctori Fetele le vom da la facultate, ca să studieze limbi străine şi le vom face profesoare sau secretare pe la diferite ambasade sau chiar preotese Le vom căuta soţi frumoşi şi iubitori de familie, de ţară, de neam şi de Dumnezeu Câte vise , câte gânduri pe care nu am avut timp să i le spun, câte declaraţii de iubire nerostite îmi transformau somnul în nopţi albe Trăiam între vis şi realitate şi nu-mi imaginam că aş putea trăi mai profund şi că voi fi mai fericit ca atunci, fără ca măcar să mă gândesc că cineva ar putea rupe în mii de bucăţele toate gândurile mele şi că le-ar putea călca fără milă, în picioare Şi cât de repede s-au petrecut toate, pentru că nu după mult timp au venit peste noi şi peste întregul popor român vremuri triste, întunecate, de dictatură comunistă, în care până şi biserica a avut de suferit „Ciuma roşie” s-a întins ca o caracatiţă, distrugând cu braţele-i uriaşe elita inteligenţei româneşti, valorile poporului român, torturând tineri şi ucigând, în tăcere şi sub acoperire, mii oameni nevinovaţi Bunul Dumne zeu este însă cel care a hotărât, pentru fiecare în parte un destin Existenţele noastre s-au separat atunci, de mult, pentru totdeauna, pentru că aşa trebuia să se întâmple Profesor, Mihai Doroftei, Borca ECOUL HANGULUI Pagina 15 Anul IV, nr 12 Micii scriitori Micii scriitori Micii scriitori Micii scriitori Primăvara Primăvara a sosit din nou Totul e învăluit în mantia de lumină a soarelui, care mângâie blând, întreg pământul şi toate vietăţile Dealurile şi pădurile au înverzit dintr-o dată, iar livezile încep să dea în floare Brazii şi-au lepădat de mult mantia de nea, iar acum privesc semeţi la soarele strălucitor de pe cerul lipsit de nori În desişuri au răsărit ghioceii, lângă izvoare, în adâncul pădurii se zăresc firave, câteva viorele Un parfum uşor de primăvară se răspândeşte peste sat, în adierea molcomă a vântului Zeci de narcise şi de zambile, îi zâmbesc soarelui, în fiecare dimineaţă, dându-i bineţe, iar pe dealuri miei zburdă fără nici o grijă, căutând câte un fir crud de iarbă Păsările s-au întors grăbite acasă şi îşi fac curăţenie în cuiburi, ciripind vesele Cât de mult te-am aşteptat, primăvară! Asavei Letiţia, clasa a IV-a, înv Manolache Steluţa Primăvara O dimineaţă însorită, în care vântul nu mai e la fel de nemilos şi rece, ca în zilele trecute, iar razele soarelui sunt mai darnice şi mai blânde Nicăieri nici un fulg de nea, nicăieri nici o urmă albă Cu uimire, am urcat repede dealul, privind vârful semeţ al Ceahlăului Nori albicioşi m-au împiedicat să-l zăresc, să văd dacă el mai poartă vreo urmă de zăpadă Şi atunci m-am gândit că iarna s-a supărat pe noi, de aceea a lăsat soarele să topească toată zăpada Parcă citindu-mi gândurile, vântul mi-a şoptit încetişor: ”Iarna tocmai a plecat Nu a mai suportat să vadă atâţia ghiocei, sfidând-o Până şi pătura grea de gheaţă care acoperea lacul de la poalele Ceahlăului s-a topit” O rândunică veselă, care tot zbura de pe o creangă pe alta a ciripit: ”Şi ultimul firicel de gheaţă a dispărut, ca şi în anii trecuţi, datoria lacului e de a sluji muntelui, drept oglindă” Am închis repede ochii, un pic speriată Nu credeam că vântul şi rândunelele pot să vorbească Un stol de rândunele a colorat albastrul cerului pentru câteva minute, ciripind guralive: „A venit primăvara! A venit primăvara!” Dintre ele s-a desprins o rândunică Avea în cioc un ghiocel S-a apropiat de mine, a lăsat ghiocelul să cadă în palma mea şi mi-a şoptit: „Uite, ghiocelul e pentru mama ta Oferă-i- l cu toată dragostea!” Voiam să -i mulţumesc, dar am auzit -o pe mama spunându -mi: - Denisa, trezeşte -te! Întârzii la şcoală!” Supărată că visul meu se sfârşise, am vrut să mai rămân puţin în pat, în încercarea de a-l regăsi Zadarnic Mi-a atras atenţia însă un ciocănit uşor în geam Surpriză! Rândunica din vis era pe pervaz, aşteptându-mă parcă - Denisa, eşti gata? O aud pe mama, chemându -mă - Da, mama, vin imediat! Irimia Denisa, clasa a IV-a, înv Manolache Steluţa ECOUL HANGULUI Pagina 16 Anul IV, nr 12 Micii scriitori Micii scriitori Micii scriitori Micii scriitori Primăvara La început, un ghiocel abia ieşit de sub zăpadă, cu vocea tremurândă şi aproape îngheţat de frig, şoptea abia auzit: “S-a terminat îngheţul cel cumplit! S-a terminaaat!” Celelaltevieţuitoare l-au auzit însă şi, ca să nu se lase mai prejos au început şi ele, în cor: “S-a terminat! O să fie cald!” La atingerea primelor raze de soare, râurile şi-au pus în gând să se dezgheţe, iar copacii din depărtare au hotărât să nu mai fie morocănoşi Domnul Soare, care şi-a terminat siesta de iarnă s-a apucat de lucru şi, cât e ziua de lungă trimite raze calde şi blânde să mângâie mugurii, iarba, florile, fluturii, oamenii, întreg pământul Nu câştigă prea mult, dar îi place, pentru că în fiecare zi vede cum pământul se trezeşte încet, încet din somnul adânc de sub pătura albă de zăpadă Copacii s-au pus şi ei pe treabă: în fiecare secundă plesnesc alţi muguri de flori şi frunze, colorând natura Între timp iarba uscată a plecat în oraş, să -şi cumpere haine de primăvară Nu a căutat prea mult, pentru că s-a întors repede cu o rochiţă verde, cu trenă, pe care a aşezat-o uşor peste pământul umed, ca să nu sperie oile şi miei jucăuşi Florile, care au făcut toată iarna experimente cu tot felul de substanţe colorate, abia s-au hotărât ce culoare să îşi aleagă fiecare, ca să îi aducă ofrande Primăverii, soarelui şi să înveselească oamenii şi se tot ceartă care dintre ele să înflorească primele: viorelele, narcisele sau lalelele Albinuţele, ca să păstreze armonia, le şoptesc, colindând de la una la cealaltă, că fiecare dintre ele are cea mai frumoasă rochie Fluturii, pe care primăvara i-a trezit din somn şi le-a desenat aripile cu praf de stele, aleargă fără o destinaţie precisă Zâna poartă uneori un evantai uriaş, iar adierea adusă de el împrăştie peste tot ploi albe de petale Când au auzit că primavera s-a întors la noi, rândunelele au venit cât de repede au putut, cu trenul Orient-Expres, pentru că erau prea obosite de atâta zbor şi s-au apucat de reparat cuiburile şi de ciripit În fiecare zi şi-au programat câte un concert pe una dintre ramurile mărului de lângă fântână şi se bucură pentru că “Nicăieri nu e ca acasă!” Nici animăluţele din pădure nu au stat pe gânduri, au ieşit toate vesele, să salute mult aşteptata primăvară Chiar bătrânul urs, trezit de freamătul pădurii, a renunţat să mai facă focul în soba din bârlog şi a ieşit leneş la plimbare Cu siguranţă că îi este tare foame Vrăbiile şi celelalte păsări au renunţat la concerte şi împreună cu oamenii, s-au apucat în grabă de făcut curat peste tot şi de pregătit ouăle roşii şi cozonacii pentru sărbătoarea Sfântă a Învierii “Dragi cititori, a venit vremea ca acest basm să se sfârşească pentru că Primăvara trebuie să-şi facă rezervare pentru o vacanţă de vis, iar eu vă doresc multă sănătate, bucurii şi să ne revedem cu drag!” a spus, cu tristeţe, ghiocelul care tocmai servea un ceai cu “Zâna Primăvară” Dascălu Rebeca Ştefania, clasa a VI-a - Şcoala Buhalniţa, Prof Dominte Teodora